PTTOR-BCP ขึ้นราคาแก๊สโซฮอล์ทุกชนิดลิตรละ 50 สต.E85 ขึ้น 30 สต.ดีเซลขึ้น 50 สต.พรุ่งนี้
PTTOR-BCP ขึ้นราคาแก๊สโซฮอล์ทุกชนิดลิตรละ 50 สต.E85 ขึ้น 30 สต.ดีเซลขึ้น 50 สต.พรุ่งนี้
18 เม.ย. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่มบริษัท ปตท. จำกัด (มหาชน) หรือ PTT และ บริษัทบางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 50 สตางค์/ลิตร ยกเว้น E85 ปรับขึ้น 30 สตางค์/ลิตร รวมทั้งปรับขึ้นราคาน้ำมันดีเซลอีก 50 สตางค์/ลิตร โดยมีผลตั้งแต่เวลา 05.00 น.วันพรุ่งนี้ (19 เม.ย.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ บางจากฯ วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 37.16 บาท, แก๊สโซฮอล์ 95 ลิตรละ 29.75 บาท, แก๊สโซฮอล์ 91 ลิตรละ 29.48 บาท, E20 ลิตรละ 26.74 บาท, E85 อยู่ที่ ลิตรละ 21.14 บาท และดีเซล อยู่ที่ลิตรละ 27.79 บาท (ราคาดังกล่าวยังไม่รวมภาษีบำรุงท้องที่ กทม.)